ლიბერთი ბანკი

ლიბერთი ბანკი, ადრე ცნობილი როგორც სახალხო ბანკი, კერძო ბანკია საქართველოში. 2024 წლის მონაცემებით, მთლიანი აქტივების მიხედვით სიდიდით მესამეა ქვეყანაში, ბაზრის 5.02%-იანი წილითhttps://thebanks.eu/banks/19216 მას საქართველოში უდიდესი ფილიალების ქსელი აქვს.

 ისტორია 
„ლიბერთი ბანკი“ წარმოადგენს სახელმწიფო საკუთრებაში არსებული „აგრომრეწვბანკის“ პირდაპირ სამართალმემკვიდრეს. ბანკი 1994 წელს პრივატიზდა, 2002 წელს მას ეწოდა „საქართველოს სახალხო ბანკი“. ხოლო 2010 წელს მას ეწოდა "ლიბერთი ბანკი.

2009 წლის სექტემბერში ბანკის აქციათა 91,2 % შეიძინა კომპანიამ Liberty Investments Holding B.V. — ერთობლივი საწარმო შექმნილი საქართველოს ყოფილი პრემიერ-მინისტრი და საქართველოს ბანკის ყოფილი ხელმძღვანელი ლადო გურგენიძისა და რუმინელი მეწარმე დინუ პატრიციუს მიერ.ყოფილი პრემიერ-მინისტრი და რუმინელი მილიარდერი სახალხო ბანკს ყიდულობენ . სივილ ჯორჯია

2017 წელს „ლიბერთი ბანკში“ აქციათა საკონტროლი პაკეტის მფლობელი შეიცვალა. აქციათა 74.64%-იანი წილი ნიდერლანდების სამეფოში დაარსებულმა კომპანიამ „European Financial Group B.V.“-მ შეიძინა. გარიგების შედეგად ბანკის ბენეფიციარი მესაკუთრეები გახდნენ ირაკლი რუხაძე (აშშ-ის მოქალაქე), ბენ მარსონი (გაერთიანებული სამეფოს მოქალაქე) და იგორ ალექსეევი (აშშ-ის მოქალაქე). 

სქოლიო

რესურსები ინტერნეტში
ოფიციალური საიტი

კატეგორია:საქართველოს ბანკები